《游南樵别馆次壁间韵》
明代·张永明

别馆弘开倚碧峰，重来飞絮满晴空。十年草绿王孙梦，几树花红佛子功。

亭带野香经暮雨，桥连云壑卧秋虹。故人携我清虚境，地主兼逢气味同。

作者简介：（1499—1566）浙江乌程人，字钟诚，号临溪。嘉靖十四年进士。授芜湖知县，擢南京刑科给事中，连劾张瓒、严嵩、严世蕃等。累官至左都御史，时嵩已罢，乃以整饬纲维为己任。旋被劾，辞官归。有《庄僖公文集》。